Alegzandra/wili-2018-roplus huggingface dataset:
I 1885 opna Bogoljubov eit kunstmuseum i Saratov, Radisjtsjev Kunstmuseum, oppkalla etter bestefaren hans. Det var det fyrste kunstmuseet i Russland ope for alle og ein kvar. Offentleg tilgjenge til Tretjakovgalleriet i Moskva kom fyrst sju år seinare, og til Russlands Museum i St. Petersburg femten år etter. Oppkallinga av museet etter den "fyrste russiske revolusjonære", Aleksandr Radisjtsjev, var ei open utfordring mot styresmaktene. Bogoljubov måtte gjennom ein rettsstrid for å få løyve.

Denne artikkelen inneheld stoff som er offentleg eige frå United States Geological Survey-artikkelen «Nipe Glacier» (innhald frå Geographic Names Information System).

1061 Paeonia er ein hovudbelteasteroide. Han blei oppdaga den 10. oktober 1925 av Karl Wilhelm Reinmuth ifrå Landessternwarte Heidelberg-Königstuhl i Heidelberg.

I løpet av mellomalderen danna det seg myrer i området, og Butrint blei fråflytta. Ved byrjinga av attenhundretalet var det igjen ein beskjeden fiskarlandsby rundt ei veneziansk borg der.

I si bok La naissance du purgatoire (Fødselen åt skjærselden) frå 1981 hevdar han at førestillinga om skjærselden som ein fysisk stad, meir enn berre ein tilstand, har sitt opphav i det 12. hundreåret. Førestillinga oppstod samstundes som det florerte med forteljingar om reiser til overjordiske stader og rike, så som irske Visio Tnugdali, og av pilegrimars forteljingar om St. Patrick’s Purgatory, ein grottelik inngang til ein underfull stad på ei fjerntliggjande øy ved Irland der sjeler vart reinsa for synd.

Om natta blir Scrooge vitja av anden til juler som har vore, som viser han juleopplevingane hans som barn og ungdom; anden av jula no, som viser han julefeiringa til folk han kjenner, og anden av juler som skal koma, som viser han korleis han kjem til å døy, einsam og usakna, dersom han held fram med det gjerrige leveviset sitt.

The Beatles-songen «Norwegian Wood (This Bird Has Flown)», som først kom ut på albumet Rubber Soul i 1965, var den første vestlege popsongen med sitar (spelt av sologitaristen George Harrison). Harrison si interessse i indisk musikk var med på å popularisere sjangeren i midten av 1960-åra med songar som «Love You To» og «Tomorrow Never Knows» (Revolver, 1966), «Within You Without You» (Sgt. Pepper's Lonely Hearts Club Band, 1967) og «The Inner Light» (gjeve ut i 1968 so B-sida til singelen «Lady Madonna»).

Ottery St. Mary, ofte berre kalla Ottery, er ein by i grevskapet Devon i England. Han har kring 7500 innbyggjarar og ligg ved elva Otter, om lag 16 km aust for Exeter. Byen var første gong nemnd i Domesday Book i 1086, der han står oppført som 'Otri' og 'Otrei'. 'Oteri Sancte Marie' er første gong nemnd i 1242. Byen har namn etter elva Otter. The town takes its name from the river Otter on 'St. Mary' kjem av byen høyrte til kyrkja St. Mary i Rouen i 1086.
A Christmas Carol er ein kortroman som kom ut i bokform den 19. desember 1843 på Chapman & Hall forlag. Dickens byrja skriva forteljinga i september same året, og fullførte henne i løpet av seks veker, med dei siste sidene skrivne først i desember. Han var sjølv sterkt involvert i utforminga av boka, som kom ut i 6000 eksemplar i første opplag. Bøkene kosta 5 shilling, og blei raskt selde ut. Dickens tente likevel ikkje så mykje han hadde ønska på salet, på grunn av høge produksjonskostnader. Dickens hadde også problem med piratpublisering av boka.

Spørsmålet om kva som er avgjerande for jødisk identitet fekk ny aktualitet med opprettinga av staten Israel, og i 1950-åra bad David ben Gurion om syn på spørsmålet מִיהוּ יְהוּדִי («Kven er jøde?») frå jødiske religiøse autoritetar og intellektuelle over heile verda. Spørsmålet er langt ifrå avgjort i politisk forstand og dukkar stadig opp att i israelsk politikk.

Denne artikkelen inneheld stoff som er offentleg eige frå United States Geological Survey-artikkelen «Cushing Peak» (innhald frå Geographic Names Information System).

Det kom ut minst seksten nummer av tidsskriftet. I nummer seksten skriv redaktøren at «Dette nr. 16 er siste utgave av Nordisk Våpenforum som vi kjenner det i dag. Fra neste nummer skifter vi bl.a. navn til Gunfact.»

Plassen har i mange år vore brukt til seglflyging og fallskjermhopping. NTH Flyklubb og NTNU Fallskjermklubb er hyppige brukarar heile året.

Dei fire opphavlege gatene som møtest i The Square, ber no namna Fitzherbert Avenue, Main Street East, Main Street West og Rangitikei Street. Etter som busetnaden voks, vart skogen rydda for å gje plass for gardsbruk, og i dag finst det knapt noko att av han.

Reidar Morset (27. juni 1918–2001) var lærar og klokkar i Selbu, men er best kjend for å vere programleiar for Morgongymnastikken i NRK radio i ei årrekkje.

Denne artikkelen inneheld stoff som er offentleg eige frå United States Geological Survey-artikkelen «Cenobite Rocks» (innhald frå Geographic Names Information System).

Gradane er inndelt i høgare gradar (politiembetsmenn) og lågare gradar (polititjenestemenn). Vanlegvis er det politijuristar som har høgare gradar, medan politiutdanna personar har lågare gradar i politiet. Unntaket er stillingen politiinspektør, som dei siste tiåra både har vore ein juriststilling på mellomnivå og samstundes den høgaste stillingen som politiutdanna kunne oppnå. For ikkje lenge sidan vart kravet til juridisk embetseksamen oppheva for andre høgare gradar òg (unnteke politiadvokat og politifullmektig), men utan juridisk embetseksamen får ein framleis sjeldan stilling som visepolitimesternivå eller høgare. Det er bere juristar som har påtalemakt og kan ta ut påtale i straffesaker.

Lannion (bretonsk: Lannuon) er ein by og kommune nordvest i Frankrike. Han er sous-préfecture (underprefektur) i departementet Côtes-d'Armor i regionen Bretagne og har om lag 20 000 innbyggjarar.
Viken var Høgres gruppeleiar i Nord-Trøndelag fylkesting 2003–2007, og var Høgres 3. kandidat til Stortinget frå Nord-Trøndelag i 2005. Han var Nord-Trøndelag Høgres fyrstekandidat ved fylkestingsvalet 2007. Partiet fekk tre representantar i fylkestinget, og Viken vart einstemmig valt til ny fylkesordførar etter at Høgre, Arbeidarpartiet, Kristeleg Folkeparti og Venstre slutta ein samarbeidsavtale med felles plattform.

Det var busetnad i området allereie i kamkeramisk tid, for ca. 5000 år sidan. Frå den tida er det merke etter landsbyaktige busetnader langs dåtidas elveosar, og i nærleiken av kysten. I og med at landet har heva seg etter istida, ligg desse buplassane langt frå den moderne kystlina, dei eldste over 100 m.o.h.

Gjennom 1986-sesongen var Sagli på sitt sprekaste. Den 20. mai vart tredjemann på 100 m på Bislett stadion i Oslo, tida 10,51 vart ståande som hans personlege rekord på distansen. Han imponerte meir då han 21. juni vann 200 m i eit stemne i Luzern og vart klokka inn på 20,95 sekundar, hans livs snøggaste 200-meter.

Ved Spike Video Game Awards vann Journey prisen for beste PlayStation 3-spel, beste indiespel, beste spelmusikk, og vart nominert til årets spel, beste nedlastbare spel, beste spelgrafikk, og beste song i eit spel for songen «I Was Born For This». Spelet fekk ein Annie Award i 2013 for videospelanimasjon.

Dmitrij A. Glukhovskij (fødd 12. juni 1979) er ein russisk forfattar og journalist, kjend for romaner innan sjangrane science fiction og magisk realisme. Han byrja med si første bok Metro 2033, då han var 18 år gammal, og publiserte ho på internettsida si i 2002, gratis tilgjengeleg for alle. Boka har vorte eit interaktivt eksperiment med over 3 millionar lesarar over heile verda. Ho vart trykt i 2005 i Russland. Sidan har det vorte laga ein spelversjon av boka for Xbox 360, Playstation 3 og Microsoft Windows.

Ved folketeljinga i 2011 hadde kommunen 32 881 innbyggjarar, medan kommunaleininga Flórina hadde 19 985 og tettstaden med same namn 17 686 innbyggjarar.

Padgham byrja som assistent i Advision Studios, og arbeidde på innspelingar for Yes og Emerson, Lake and Palmer. Frå der drog han til Lansdowne Studios og vart der leiande lydteknikar. I 1978 fekk Padgham jobb i The Townhouse, der han var lydteknikar og/eller produsent for artistar som XTC, Peter Gabriel og Phil Collins.

Rødøy er ein kommune i Helgeland i Nordland fylke. Han grensar i nord mot Meløy kommune, i aust mot Rana kommune, i sør mot Lurøy kommune, og i sørvest mot Træna kommune. Rødøy ligg innanfor Sør-Hålogaland bispedømme og Nord-Helgeland prosti. Rødøy var underlagt Salten politidistrikt, men frå 1. januar 2005 vart kommunen overført til Rana Tingrett. Hovudnæringar er jordbruk, fiske og fiskeoppdrett.
Påskelam viser til lam ete til påske, ein skikk som er vanleg både i kristendommen og opphavet til skikken, jødedommen. I markeringa av pesah eller jødisk påske har lammet ein sentral plass i markeringa av utgangen frå Egypt. Kristen tradisjon følgjer den jødiske i og med at den siste nattverden kanskje var eit peashmåltid, men lam har også ei særskild tyding i og med at Jesus blir kalla «Guds lam». I tillegg er lam ein tradisjonell vårrett.

The Big Apple, det store eplet, er eit kallenamn for byen New York. Bruken av namnet spreidde seg i 1970-åra som følgje av ein reklamekampanje for byen. Kvar uttrykket kom frå er uklart, men det kan ha opphav i ei spalte om hesteveddeløp skriven av John J. Fitz Gerald den 18. februar 1924, der han skildra afroamerikanske stallgutar:

Opphavet til ragarocken vert ofte spora attende til juli 1965 og utgjevinga av «See My Friends», ein singel av The Kinks som nådde topp 10 i Storbritannia, sjølv om The Yardbirds sin «Heart Full of Soul» kom ut ein månad tidlegare med eit sitarliknande riff av gitaristen Jeff Beck. The Byrds-singelen «Eight Miles High» og B-sida «Why» frå mars 1966 vert òg rekna som ei viktig inspirasjonskjelde i byrjinga av sjangeren. Omgrepet ragarock vart namngjeven av publisisten til The Byrds i ei pressemelding for singelen og vart først nytta på trykk av journalisten Sally Kempton i meldinga hennar om «Eight Miles High» for The Village Voice. Men i eit intervju i 1968 med Pop Chronicles nekta derimot Byrds-medlemmet Roger McGuinn for at «Eight Miles High» var ragarock. The Paul Butterfield Blues Band utvikla konseptet vidare med indiskpåverka rockemusikk med ein 13 minuttar lang instrumental kalla «East-West», som vart tittelsporet på albumet deira East-West i 1966.

Denne artikkelen inneheld stoff som er offentleg eige frå United States Geological Survey-artikkelen «Mount Amherst» (innhald frå Geographic Names Information System).

Denne artikkelen inneheld stoff som er offentleg eige frå United States Geological Survey-artikkelen «Pleasant Plateau» (innhald frå Geographic Names Information System).

Park Geun-hye (fødd 2. februar 1952) var den ellevte presidenten i Sør-Korea frå 2013 fram til ho vart avsatt i 2017. Geun-hye var den fyrste kvinnelege presidenten i landet. Ho er dotter av den sørkoreanske politikaren Park Chung-hee, og vart vald til president 25. februar 2013. Ho representerer partiet Saenuri - «Ny verd».

Alaska Canyon er ein djup canyon i nordveggen på Michigan Plateau i Antarktis. Han vart kartlagt av United States Geological Survey frå landmålingar og flyfoto tekne av U.S. Navy i 1960–63. Han vart namngjeven av Advisory Committee on Antarctic Names etter University of Alaska, som sendte forskarar til Antarktis.

Padgham er kjend for å ha skapt den portstyrte trommelyden som er så prominent på Phil Collins-songen «In the Air Tonight», og som vart mykje nytta i popmusikken i 1980-åra.
Boblekammer er ein behaldar fylt med gjennomsiktig væske (vanlegvis flytande hydrogen) som er overoppheita, det vil sei med ein temperatur rett over kokepunktet. Det blir nytta til å oppdage elektrisk ladde partiklar som ferdast gjennom det. Kammeret vart oppfunnen i 1952 av Donald A. Glaser, som fekk Nobelprisen i fysikk i 1960.

Kärdla (etter det opphavlege svenske namnet Kärrdal) ligg på nordaustkysten av Hiiumaa, ved Tarestebukta (Tareste laht) (svensk Tarrasviken). Søraust for byen ligg Kärdla-krateret, som er 455 millionar år gammalt. Fleire små elvar renn gjennom byen. Her finst òg ein artesisk brønn.

Systerflesene er ei gruppe på tre småøyar som ligg 8 km vest for Hamnenabben aust i Lützow-Holmbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.

Ludvik Benjamin Johnsson Kjellevold (8. februar 1889–9. november 1971) var ein norsk gardbrukar, handelsmann og lokalpolitikar frå Dalsøyra i Gulen kommune.

Etter kvart blei motstanden mot krig vidareført til ikkje-valdeleg motstand mot urettvise. Då britiske styrker prøvde å ta land frå maoriane på New Zealand fekk leiaren Te Whiti-o-Rongomai to tusen landsbybuarar til å vera fredeleg vertskap for soldatane. Han og andre let seg òg arrestera utan å gjera motstand.

Butsjatsj (ukrainsk Бучач; polsk Buczacz, tyrkisk Bucaş) er ein by ved elva Strypa (ei sideelv til Dnestr) i Ternopil oblast (provins) vest i Ukraina. Han er det administrative senteret i Butsjatsj rajon (distrikt) og 135 km søraust for Lviv i den historiske regionen Galizia. Byen har kring 13 000 innbyggjarar (2011).

Clapton forklarte «Det er så nære eg kan kome, som engelskmann, men bandet er frå Tulsa, og dei spelte dette naturleg. Du klarar ikkje få dei til å spele ein engelsk rockestil, ikkje i det heile. Ideen deira om ein drivande rytme er ikkje å vere høglydt eller noko slikt. Det er subtilt».

Under vinter-OL i Nagano fekk Andresen sølvmedaljen på 10 km, bak landsmannen Ole Einar Bjørndalen. I 1999 pådrog han seg to strafferundar på 10 km under VM i Kontiolax, og måtte då nøye seg med bronsemedalje ettersom både verdsmeisteren Ludwig Gredler frå Austerrike og sølvvinnaren Patrick Favre skaut fulle hus. Han fekk ein ny bronse då han gjekk tredjeetappen for Noreg på stafetten.

Gamereactor gav spelet 10 av 10, sidan dei meinte at spelet var ein perfekt kombinasjon av kunst, interaksjon og underhaldning, og at spelet ikkje vert spelt, men heller opplevd. I Gamereactor si melding sa dei òg at Thatgamecompany hadde fått til det dei ville: å pressa grensene til kva ein meiner dataspel kan vera, i tillegg til å vera banebrytande og innoverande. Spill.no gav spelet prisen for årets tristaste spel i 2012 og terningkast fem. Meldinga frå Spill.no, roste spelet for å vera annleis samanlikna med andre dataspel, men meinte òg at spelet hadde ein «bodskap om livet som noko einsamt, monotont, mållaust og trist». Skribenten fann at bodskapane til spelet var verd å ta med seg frå spelet og ut i den verkelege verda.
«Do You Wanna Dance?» er ein song skriven av Bobby Freeman frå 1958. Songen er òg populære i ei utgåve av the Beach Boys frå 1965 og i ei utgåve av Bette Midler frå 1972. The Ramones spelte òg songen på Rocket To Russia og It's Alive.

Ruta vart starta opp av av brørne Leif og Karl Håland og vart bilførande i 1934. I dei første 30 åra gjekk enkelte ruteturar innom Ytre Arna, men desse turane fall ut ved årsskiftet 1964-1965. Karl Håland, som dreiv ruta åleine etter at broren døydde i 1963, fekk tidleg på 1970-talet stadig sterkare press frå vegmyndigheitene om å gje frå seg ferjerutekonsesjonen. Det var det nye ferjeselskapet Bergen Nordhordland Rutelag som i staden var tiltenkt konsesjonen. Det selskapet var ei samanslåing av Bergen Nordhordland Trafikklag og Indre Nordhordland Dampbåtlag. BNR tok over drifta av ferjesambandet i 1975.

Fleire byggverk er berre kjend frå samtidige skildringar, då dei blei laga av treverk og murstein som er forvitra eller rivne. Eit døme på dette er eit gyllent palass som Aditya Karikala skal ha bygd for far sin, Sundara Tsjola. Større tempel blei hogde i stein, og er blitt bevarte i større grad.

Puffinus er ei slekt av sjøfuglar i stormfuglfamilien. Slekta samlar rundt 20 små og mellomstore lirer. Artane i denne gruppa er langvenga fuglar med mørk brun eller svart overside, og frå kvit til mørk brun på undersida. Dei er pelagiske utanfor hekkesesongen. Dei er mest vanlege i tempererte og kalde farvatn.

Etter Saladin erobra Jerusalem utnemnde han seg sjølv i 1171 til sultan over Egypt, etter han oppløyste Fatimidekalifatet då al-Adid døydde. Slik oppretta han Ajjubidedynastiet. Ajjubidane erobra Hejaz, inkludert Jidda, som kom med i Ajjubideriket i 1177 under Sharif Ibn Abul-Hashim Al-Thalab (1094–1201). I løpet av den relativt korte levetida, førte ajjubidestyret til økonomisk velstand i områda dei kontrollerte, og anlegga og vernet som ajjubidane gav, førte til at auka intellektuell aktivitet i den islamske verda. I denne perioden vart òg sunnimuslimane langt meir dominerande i regionen og det vart oppretta mange madrasas (islamskular) i dei store byane deira. Jidda tiltrekte seg muslimske sjøfolk og handelsfolk frå Sindh, Søraust-Asia og Aust-Afrika, og andre fjerntliggande område.

Meiji-tempelet. Eit tempel som blei bygd i perioden 1867-1912. Store delar av tempelet blei øydelagd under 2. verdskrig, men er nå gjenoppbygd i sin originale stil.

Den største delen av fosfor i menneskeroppen, rundt 86%, finst i bein og tenner i bindingar med kalsium. 8-9 % finn ein i musklane og resten i organa og blodet.

I 2007 vart It's Getting Darker publisert, fulgt av Metro 2034 i 2009, bestselgar i Russland det året, også gratis tilgjengeleg på nett. Deretter i 2010 gav han ut satiriske soger om Russland i dag - Stories about Motherland. Som journalist har Dmitrij Glukhovskij arbeidd for Euronews i Frankrike, Deutsche Welle og Russia Today.
Benum var son til ein folkehøgskulestyrar, og gjekk sjølv Namdal folkehøgskole 1914–15, Mære landbruksskole 1915–17 og vart i 1919 utdanna sivilagronom frå Noregs landbrukshøgskule. Deretter var han gardsstyrar og timelærar ved Namdal folkehøgskole, og åra 1924-29 oppkjøpar for Statens kornforretning. I 1932 tok han over garden Havik i Vemundvik ved Namsos. Seinare var han fylkesagronom i Nord-Trøndelag 1941–42 og 1945–62.

To elver renn gjennom byen. Den eine er Sumida som renn frå nord til sør og ut i Tokyo-vika. Den andre er Tama som renn frå vest til aust. Tama er også grensa mellom Tokyo og nabobyen Kawasaki.

Grinder Rock er den sørlegaste av ei gruppe holmar som strekkjer seg frå søraustenden av Intercurrence Island i Antarktiske Arkipel i Antarktis. Dei var nedteikna på argentinske og chilenske kart i 1957. Namnet vart gjeve av UK Antarctic Place-Names Committee i 1960 fordi dei likna tenner.

Byen vart først kalla Palmerston, til ære for Viscount Palmerston, ein tidlegare statsminister i Storbritannia. Endinga «North» vart lagd til av Postverket i 1871 for å skilja byen frå busetnaden Palmerston på Sørøya.

Knop er i utgangspunktet ein knute på eit tau, men er mest brukt som mål for hastigheita på båtar og luftfartøy. Ein knop er lik ei hastigheit på ei nautisk mil (1852 m) per time.

Seint på 1800-talet vart landsbyen skildra som ein landsby av stein, på ei lita høgd i ein dal, omgjeve av olive og fikentre og dyrkbar mark. Det vart estimert at det budde kring 300 drusarar her. Seinare vart innbyggjarar skildra som muslimar med ein landsbymoské. I 1887 bygde dei osmanske styresmaktene ein skule i ´Amqa.

Dalen ligg mellom Landmannalaugar og Kirkjubæjarklaustur, og på det djupaste er gjelet 270 meter djupt og 600 meter breitt. Han vart oppdaga av Þorvaldur Thoroddsen i 1893. Det første dokumenterte utbrotet i 934 var den største flaumbasalten i historisk tid. Det er estimert at 18 km³ med lava strøymde ut av jorda. [1]

På system der alle brukarane som ikkje er logga inn, delar eit kontonamn, kan ofte forvirring resultere i diskusjonar. Det er òg verdt å merke seg at i Slashdot sitt modereringssystem, får innleggja til anonyme feigingar ein standard poengsum på null, noko som betyr at meldingane er skjult frå standardframvisninga så lenge dei ikkje vert moderert opp av andre brukarar.

Högvadsån er den største tilløpselva til Ätran i Sverige. Ho er kjend for laksefiske og vert kalka for å hindre verknaden av sur nedbør. Ho er verna av Natura 2000.

Mount Kauffman er eit markant fjell (2365 moh) nordvest i Ames Range i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter offiser S.K. Kauffman i US Navy, sivilingeniør i offsiersstaben som oversåg planlegging og bygginga av Plateau-stasjonen, 1965-66.
Barlindbotn er rikt på dyre og planteliv. Nord for Barlindbotn ligg Sandvikbotn naturreservat, eit freda område for alt planteliv. I Barlindbotn finst også ei eiga hjortestamme og i fjorden ei eiga sildestamme. Barlindbotn settefiskanlegg er ein viktig industri i dag. Barlindbotn er òg eit hytteområde.

Han vart gjeven ut i Storbritannia på Queen sitt Greatest Hits II (som seinare vart ein del av The Platinum Collection (2000 og 2002)) der andre gongen Bowie syng «This is our last dance» var fjerna.

Duma (arabisk دوما) er ein palestinsk landsby i Nablus guvernement nord på Vestbreidda, 25 kilometer søraust for Nablus. I følgje Palestinsk statistisk sentralbyrå hadde byen eit folketal på 2 220 innbyggjarar i 2006.

Tsjernobyl har ei rik religiøs historie. Jødane vart ført hit av Filon Kmita, under den polske koloniseringa. Tradisjonelle austleg ortodokse kristne bønder vart i stor grad tvungen til å konvertere til den gresk-katolske kristendomen etter 1596 og så attende til austleg-ortodoks kristendom av tsaren etter delingane av Polen. Dominkanarordenen bygde ei kyrkje og eit kloster her i 1626. På andre halvdel av 1700-talet vart Tsjernobyl eit stort senter for hasidisk jødedom. Jødane leid av pogromar i oktober 1905 og mars-april 1919, då mange jødar vart drepne eller plyndra.

Dagbladet Information vart skipa av Børge Outze 5. mai 1945, altså straks etter slutten på den tyske okkupasjonen av Danmark under Den andre verdskrigen, og nytta seg av dei lokala og det prenteverket som den tidlegare nazistiske avisa Fædrelandet hadde hatt i Store Kongensgade i København.

Verdsmeisterskapen i handball 2007 for kvinner, den 18. i rekka, vart avvikla i tida 2. til 16. desember 2007 i Frankrike. Til saman 24 land deltok i turneringa. Tittelforsvarar Russland vann meisterpokalen etter finalesiger 29-24 mot Noreg.

Omkring 60 katakombar er kjent i Roma, og av desse er 50 kristne. Sistnemnde kategori har i høve til Laterantraktaten siden 1929 vore underlagt Vatikanstaten, nærare bestemt Den pavelige kommisjonen for heilag arkeologi. Fleire av dei er opne for publikum.

Ein palett er ei oval eller rektangulær plate med hol for tommelfingeren, som ein kunstmålar brukar til å blande og uttynne fargar. Ordet stammar frå det latinske ordet pala som m.a. tydar spadeblad og skulderblad. Ein byrja å bruke paletten på 1400-talet.

Wilhelm Bjørknes (29. januar 1884–5. februar 1969) var ein norsk landhandlar, emissær og kunstmålar. Han dreiv landhandelen på Byrknes i Gulen kommune frå 1936.

Songen vart først spelt inn under øvingane med The Band i huset «Big Pink» i 1967, med Dylan på solovokal og The Band som akkompagnement. Denne innspelinga vart ikkje offisielt gjeven ut før åtte år seinare, på albumet The Basement Tapes frå 1975. Innspelingane sirkulerte derimot mykje på piratkopiar i tida fram til dette albuemt kom ut.
Sjølv om songen ikkje vart gjeven ut på singel for seg sjølv, vert han rekna som ein klassikar frå 60-talet, og er blitt spelt av mellom andre Dusty Springfield, Harry Nilsson og Cher, Juice Newton, Manfred Mann og the Animals. Ike & Tina Turner gav songen ut som singel frå albumet River Deep – Mountain High. Ike & Tina sin versjon var den einaste som nådde hitlista med ein 16. plass på den amerikanske poplista.

Wergeland vart vald inn på Stortinget ved stortingsvalet 1906 for krinsen Nordhordland, og vart attvald i 1909. I den fyrste stortingsperioden representerte han Samlingspartiet, i den andre Høgre. Han hadde heile stortingstida sete i vegkomiteen, i den andre perioden som nestformann. Bolken 1910-12 var han også medlem av reguleringskomiteen.

Jidda representerer det største radio- og fjernsynsmarknaden i Saudi-Arabia. TV-stasjonar som tener byen og området er mellom andre Saudi TV1, Saudi TV2, Saudi TV Sports, Al Ekhbariya, ART channels network og hundrevis av kabel, satellitt og andre spesial-TV-kanalar.

I Mellersta Österbotten har tjærebrenning, handel og skipsbygging tradisjonelt vore dei viktigaste næringsvegane, og på 1800-talet var området eit av dei rikaste i Finland. I dag er Mellersta Österbotten eit av dei viktigaste sentra for høgteknologibedriftar. Jordbruket har satsa på miljøvenlege metodar. Landskapet er rikt på spesialiserte småbruk, med relativt effektivisert drift.

Namnet «Wuxi» tyder 'utan tinn' på moderne kinesisk. Andre tolkingar av namnet er at det skal koma frå «Wuxu» (吳墟) og visa til ruinane av Wu-staten, eller eit baiyue-ord som tyder 'gudefugl'.

François Louis de Bourbon, prinsen av Conti (30. april 1664–9. februar 1709) var prins av Conti, og overtok etter bror sin Louis Armand I av Conti i 1685. Fram til då nytta han tittelen Prinsen av Roche-sur-Yon. Han var son av Armand de Bourbon og Anne Marie Martinozzi, niesa til kardinal Jules Mazarin. Han er det mest kjende medlemmen av familien Bourbon-Conti, ei yngre grein av prinsane av Condé. Som medlem av det regjerande Huset Bourbon var han Prince du Sang.

Palagonitt har òg blitt påvist i regolitt på Mars. Den spektroskopiske signaturen til palagonittendringar på Mars er brukt som bevis på at det finst vatn på planeten.

Sage Nunataks er to isfri nunatakar, 1 nautisk mil (1,9 km) frå kvarandre, ved kanten av Rossbarrieren like nord for Mount Justman og Gabbro Hills. Han vart namngjeven av Advisory Committee on Antarctic Names (US-ACAN) etter Richard H. Sage, ein snekkar i U.S. Navy, som overvintra ved Byrd-stasjonen i 1959 og Amundsen-Scott-stasjonen i 1964.
Finalen mellom Ungarn og Vest-Tyskland den 6. juli 1954 vart sett av 60 000 tilskodarar på Wankdorf stadion i Bern. Ungarn var store favorittar då laget i gruppespelet hadde slått nettopp Vest-Tyskland med 8-3 og ungararane elles ikkje hadde tapt på 31 kampar. Og allereie etter åtte minuttars spel leia Ungarn 2-0 gjennom skåringar av Ferenc Puskás og Zoltán Czibor. Men vesttyskarane kom snøgt tilbake og både reduserte og utlikna dei neste ti minuttane av kampen, ved høvesvis Max Morlock og Helmut Rahn. Sidan kom ikkje fleire mål før Rahn skåra sigersmålet i det 84. minutt. Dermed var det som i Tyskland vart kjent som «Das Wunder von Bern» («Miraklet i Bern») eit faktum. Triumfen var den fyrste til eit tysk fotballandslag i ei internasjonal storturnering.

26. april 1986 eksploderte reaktor 4 i Tsjernobyl atomkraftverk nær byen Prypjat i Ukraina. 40 timar etter eksplosjonen fekk innbyggjarane i Prypjat ordre om å evakuere og dei fleste kom aldri attende. I løpet av desse timane hadde mange innbyggjarane alt byrja å bli stråleforgifta.

Opphavleg brukte ein skriva og framføra anthem med berre vokalmusikk («full anthem»). Etterkvart blei ei form med éin eller fleire solistar utvikla, kjend som «verse anthem». Denne typen kunne akkompagnerast med instrument og i nokre høve orkester. På 1700-talet gjekk ein tilbake til vokale anthem med noko bruk av soloparti.

Isonzo (slovensk Soča, gamaltysk Sontig) er ei 140 km lang elv i Slovenia og Italia. Kjelda til elva ligg i Trentadalen i Dei juliske Alpane i Slovenia i ei høgd på om lag 1 100 meter over havet. Elva renn forbi det høgaste fjellet i Slovenia, Triglav (2 864 moh) før ho renn sørover forbi byane Bovec, Kobarid, Tolmin, Nova Gorica og Gorizia. Ho munnar ut i Adriahavet nær den italienske byen Monfalcone.

Káto Goúves (gresk Κάτω Γούβες) er ein landsby i periferieininga Iráklio i periferien Kreta i Hellas. Káto Goúves høyrer til kommunaleininga Goúves i kommunen Khersónisos.

Norilsk (russisk skrift Норильск) er ein by i Krasnojarsk kraj i Russland med om lag 210 000 innbyggjarar (2007). Han er den nordlegaste byen i verda med meir enn 100 000 innbyggjarar. Byen har òg ein av dei største førekomstane av nikkel i verda og vart grunnlagd i 1935.

Kjenseth var Oppland Venstre sin fyrstekandidat ved stortingsvalet 2013. Han erobra då utjamningsmandatet for Oppland fylke; dermed var Oppland representert på Stortinget med eit Venstre-medlem for fyrste gong på 64 år. På Tinget er Kjenseth medlem av Helse- og omsorgskomiteen.

Han reiste til London i 1714 og spelte i Queen's Theatre. Seinare drog han til Düsseldorf og Venezia, der han i 1716 skreiv eit sett sonater for fiolin og blokkfløyte tileigna prins Friedrich August, som var i byen for tilsetja musikarar. Veracini fekk ei stilling ved hoffet til prinsen sin far, August den sterke. Han blei verande i Dresden i fleire år, der han skreiv eit nytt sett fiolinsonater til prinsen.

Prefekturet er delt i to halvdelar av Taihu, og grensar til Changzhou i vest og Suzhou i aust. Den nordlege halvdelen av prefekturet skuer nordover over Yangtsefloden til prefekturet Taizhou, medan den sørlege halvparten har sørgrensa sin mot provinsen Zhejiang.
Den 15. juni 1858 var det opprør i byen, som ein trur vart starta av den tidlegare politisjefen som ein reaksjon til den britiske politikken i Raudehavet. Dette førte til ein massakre av 25 kristne, inkludert den britiske og den franske konsulen, familiemedlammane deira og rike, greske handelsmenn. Den britiske fregatten HMS «Cyclops», ankra opp i hamna og bombarderte byen i to dagar for å få attende lov og orden.

Tascam er kjendt for Portastudio, som var ein firespors kassettopptakar som kom ut i 1979. Portastudio var populær hjå musikarar som nytta han til å eksperimentere med multikanalopptak. Føretaket produserer ymse utstyr for lydopptak. Eit av dei mest kjende produkta deira er GigaStudio, men dei er òg kjende for det digitale audiosambandet TDIF.

Han tente i den franske armeen, men fekk aldri ein høgare rank enn generalløytnant. I 1689 følgde han den nære venen marskalk Luxembourg til Nederland og deltok i dei franske sigrane i Fleurus, Steinkirk og Neerwinden. Då syskenbarnet Jean Louis Charles, hertugen av Longueville (1646–1694) døydde, gjorde conti krav på fyrstedømet Neuchâtel mot Marie d'Orléans, hertuginne av Nemours, (1625–1707), systera til hertugen. Han klarte ikkje å få militærstøtte hos sveistarane, og kongen kommanderte at området gjekk til Marie, sjølv om Conti hadde retten på si side.

Etter den fransk-prøyssiske krigen og samlinga av Tyskland høyrde Mulhouse til Det tyske keisarriket som ein del av området Alsace-Lorraine (1870-1918). Byen vart okkupert av franske troppar 8. august 1914 i byrjinga av den første verdskrigen, men dei vart tvinga til å trekkje seg tilbake to dagar seinare under Slaget ved Mulhouse. Alsace-Lorraine vart annektert av Frankrike i 1918. Han vart okkupert av Nazi-Tyskland etter Slaget om Frankrike i 1940.

Sutton Coldfield er ein by i Birmingham i West Midlands i England eller ein bydel i Birmingham. Sutton (som han ofte vert forkorta til) ligg om lag 13 km frå sentrum av Birmingham, men grensar til Erdington og Kingstanding. Sutton ligg nordaust for Birmingham og har ligg over 105 000 innbyggjarar. Han er ein del av West Midlands storbyområde.

Khiliomódi (gresk Χιλιομόδι) er ein distriktsby i periferieininga Korinthía i periferien Peloponnes i Hellas. Khiliomódi var hovudsete i den tidlegare kommunen Tenéa, som no er ei kommunaleining i kommunen Korint.

Med eit djup på opp til 170 meter er han den djupaste i Lazio. Han er om lag 3,5 km lang og 2,3 km brei og er danna av to vulkankrater. Ryggen mellom dei to kratera ligg midt i innsjøen på 70 meters djup.

Dei offisielle grensene til byen omfattar også landlege distrikt sør og nordaust for det urbane området, og strekkjer seg til Tararua Ranges, og omfattar byen Ashhurst ved munningen til Manawatu Gorge. Dette er eit fruktbart og grøderikt jordbruksområde.

Folka som levde i Barlindbotn levde av sjølvbergingsjordbruk og fiske. Elva i Barlindbotn heiter Sageelva, som fekk namnet etter eit sagbruk som låg der. Elva renn ned frå Jagedalsvatnet.
Eit juleeventyr (engelsk originaltittel A Christmas Carol. In Prose. Being a Ghost Story of Christmas.) er ei juleforteljing av Charles Dickens frå 1843. Ho skildrar omvendinga til den gamle gniaren Ebenezer Scrooge, som i løpet av ei jul der han møter fleire ander går frå å vera ein bitter, sjølvisk julehatar til å bli gåvmild og gleda seg over høgtida. Eit juleeventyr blei raskt særs populært i den samtidige viktoriatida, med si store interesse for moralske fablar og gamle og nye juleskikkar. Ho har vore kontinuerleg i trykk sidan ho blei gjeven ut, er omsett til ei rekkje språk, og er blitt dramatisert og filmatisert ei rekkje gonger.

I boka samanliknar De Beauvoir kvinna med ein vasall, underlagt ein lensherre (mannen). Vasallen gjev avkall på eigen fridom mot tryggleik og blir fråteken ansvaret for å styre eige liv. Lensherren vernar vasallen mot ytre farar og gjev økonomisk tryggleik. Makta lensherren har over vasallen hindrar ho i å treffe val og gjer at vasallen ikkje treng å setje eigne mål.

I 1945 vart han vald inn på Stortinget frå Nord-Trøndelag, der han hadde fast plass til 1961. Heile tida han var tingmann, var han medlem av landbrukskomitéen.

Magallanes dekkjer eit areal på 36 400 km2, og folketalet vart registrert til 121 675 i 2002 - ei vekst på 4,4 % sidan 1992. Magallanes er inndelt i fire kommunar: Punta Arenas, Rio Verde, Laguna Blanca og San Gregorio. Hovudstaden er Punta Arenas, som også er regionshovudstad. Tilknytt Punta Arenas er den internasjonale flyplassen Carlos Ibáñez Del Campo International Airport.

Fylkesveg 398 i Rogaland går mellom Fiskepiren og Klubbgata i Stavanger kommune. Vegen er 0,4 km lang og går gjennom Langgata, Pedersgata, Nytorget og Hospitalgata.

Denne artikkelen inneheld stoff som er offentleg eige frå United States Geological Survey-artikkelen «Muskeg Gap» (innhald frå Geographic Names Information System).

Nobelprisen i kjemi er ein av dei fem opphavlege nobelprisane. Det kongelege svenske vitskapsakademiet vedtek kven som har vunne prisen kvart år i byrjinga av oktober.

I 1930 hadde folketalet nådd 20 000, og Palmerston North fekk offisiell bystatus. Utviklinga gjekk no saktare på grunn av depresjonen og den andre verdskrigen. Det vart bygd ein flyplass ved Milson i 1936, dette er no Palmerston North International Airport. Etter krigen auka voksteren att, og folketalet nådde 50 000 midt på 1970-talet .

Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, & K. J. Zimmer. 2007. A classification of the bird species of South America. American Ornithologists' Union. Lest 12. desember 2007.

På 1970-talet auka folketalet drastisk då mange arbeidarar flytta frå landsbygda til byen. Dette, saman med den raskt veksande økonomien, gjorde Tokyo til ein storby. Dette la grunnlaget for den økonomiske bobla som sprakk på slutten av 1980-talet.
Fottøy eller fotbunad er utstyr ein bruker til å kle føtene. I første omgang viser omgrepet til sko, støvlar, tøflar og liknande, men ein kan også ta med mjuke klede som sokkar og strømper. Fottøy kan brukast til å verna føtene, hjelpa ein til å røra seg som ein vil, eller dei kan brukast som pynt eller symbol. Alternativet til å bruka fottøy er å gå berrføtt. Tradisjonelt er fottøy blitt laga av brukarane sjølv, eller av skomakarar. I dag blir det meste framstil industrielt.

Digerronden er eit av ti fjell i Rondane på over 2000 meter. Det ligg i Dovre kommune i Oppland. Fjellet har ei karakteristisk pyramideform.

I 2008 vart ni fjellklatresmettar første gongen sette ut på Secretary Island i Fiordland National Park, dette er ei øy utan predatorar. Dei kommande to åra vart til saman 40 fjellklatresmettar sette ut på same øya, alle ringmerkt. I ei undersøking i 2010, fann ein tolv umerka fjellklatresmettar på Secretary Island, som indikerte at dei hadde lukkast med hekking på øya.

Den noverande provinsen Gelderland dekkjer om lag tre fjerdedelar av det historiske hertugdømet Geldern. Geldern var eit grevskap seint på 1000-talet og vart så eit hertugdømet i Det tysk-romerske riket og inkluderte òg delar av provinsen Limburg og det tyske landkreisen Kleve med byen Geldern, som opphavleg var setet for hertugane. Han var ein del av Habsburgs Nederland i 1543, som ein av Dei sytten provinsane, men var ikkje av dei rikaste eller tettast folkesette.

Mount Mahan er eit fjell 1260 moh, som ligg 3 nautiske mil (6 km) aust for Mount Fiedler i Bender Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Shirley F. Mahan, ein sambandsmann ved Byrd-stasjonen vinteren 1960.

Denne artikkelen inneheld stoff som er offentleg eige frå United States Geological Survey-artikkelen «Olympus Range» (innhald frå Geographic Names Information System).

Palmerston North City er inndelt i fem bydelar (wards) etter at to av dei, Ashhurst og Fitzherbert er slegne saman. Fire av desse er urbane og ein rural.

Byen har fleire popuære ferieanlegg, som Durrat Al-Arus, Al-Nawras Mövenpick ved Raudehavet, Crystal Resort, Radisson Blu, Signature Al Murjan Beach Resort, Al Nakheel Village, Sands, og Sheraton Abhur. Mange er kjende for bevaringa deira av sjølivet og korallreva i Raudehavet.

Under andre verdskrigen hadde tyskarane eit anlegg på Tittelsnes. Dette anlegget vart bygd i 1941 og skulle vera ein del av Artilleriundergruppe Bømlafjord, som skulle sikra innløpet til den indre skipsleia mellom Haugesund og Bergen. Etter krigen vart dette overteke av Forsvaret, og fungerer i dag som øvingsområde for Heimevernet.

Byen har bruka mange nemningar i annonsering og promotering, som til dømes «Rose City» og Kunnskapsbyen eller Studentbyen, som peikar på dei mange akademiske institusjonane i byen. Det noverande slagordet, «Young Heart, Easy Living», vil visa at Palmerston North er ein by for unge menneske og med ungdommelege haldningar.
«Head On/Pill» (2013), I'm Not A Man Unless I Have A Woman (2013), «30 Past 7» (2013) og «Float Along – Fill Your Lungs» (2013) av King Gizzard & The Lizard Wizard

Riksveg 312 i Kina går gjennom området. Den fører frå Shanghai og endar på grensa mot Kasakhstan, og passerer mellom anna Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Bogoljubov døydde i 1896 i Paris. All kapitalen etter seg testamenterte han til eit museum og ein målarskule. Skulen vart opna etter Bogoljubovs død og fekk namnet Bogoljubovs målarskule (Боголюбовское Рисовальное Училище). Framståande modernistmålarar som Viktor Borisov-Musatov og Pavel Kuznetsov var målarar som fekk utdanning ved Bogoljubov-skulen.

Ein tidleg, kvadratisk versjon av flagget vart brukt i 1949, ved ein seremoni knytt til underteikninga av avtalen mellom India og Bhutan. Fargane var til dels dei same som i dag, men draken var grøn. Ein ny versjon vart tatt i bruk i 1956: kvit drake, og raudbrun og skarp gul farge.

Mangelen på tid og pengar var ein stressfaktor. Jenova Chen, som leia utviklinga av spelet, sa i 2013 at firmaet hadde vore nær konkurs i dei siste månadene i utviklingsprosessen, og at fleire tilsette ikkje hadde fått løn på grunn av dette. Thatgamecompany hadde difor ein tvinga pause medan firmaet venta på betalinga for Journey.

Foreldra hans var major Sigvald Hansen (1881-1954) og Carmen Fransciska Christina Kirsebom (1887-1951) og han var bror av Sonja Wigert og av ingeniør Erik Wigert.

Mount Amherst er eit fjell med ei høgd opp mot 2400 moh mellom Holdsworthbreen og Scottbreen, 3 nautiske mil (6 km) nord-nordaust for McNally Peak i Dronning Maudfjella. Det vart kartlagd av US Geological Survey (USGS) frå landmålingar og flyfotografi tekne av U.S. Navy, 1960-64. Geologien på toppen vart undersøkt i feltsesongen 1978-79 av ei gruppe frå US Antarctic Research Program (USARP)-Arizona State University. Det vart namngjeve av Advisory Committee on Antarctic Names (US-ACAN) etter Amherst College i Amherst i Massachusetts, som var alma mater til Michael F. Sheridan, som deltok i gruppa.

Denne artikkelen inneheld stoff som er offentleg eige frå United States Geological Survey-artikkelen «Haulaway Point» (innhald frå Geographic Names Information System).

Tokyo er hovudstaden i Japan, og den største byen i landet. Ti prosent, ca. 13 millionar, av innbyggjarane i Japan bur i Tokyo. Byen dannar saman med Yokohama og Kawasaki det største byområdet i verda med litt over 37 millionar innbyggjarar. Tōkyō ligg på Kantō-sletta på austsida av Honshū.

Mohyliv-Podilskyi (ukrainsk Могилів-Подільський, polsk Mohylów Podolski, rumensk Moghilǎu/Movilǎu, jiddisk מאָהילעװ) er ein by i Mohyliv-Podilskyj rajon (distrikt) i Vinnytsia oblast (provins) i Ukraina. Han ligg på grensa mot Bessarabia i Moldova.

Den mest populære, lokale hurtigmatkjeden, som starta i 1974, er Al Baik, med restaurantar i Jidda og nabobyane Mekka, Medina og Yanbu. Hovudretten deira er grilla kylling, som i Jidda vanlegvis blir kalla «Brost», og mykje forskjellig sjømat..
The Beatles spelte inn songen 30. juli 1963 i løpet av 11 forsøk med tre overdubbingar. Versjonen som vart gjeve ut er forsøk 14 lagt oppå forsøk 11. Songen vart gjeve ut på singel i Skandinavia og gjekk heilt til topps i Finland. I Noreg stoppa singelen på andreplass, bak Wenche Myhre og «La meg være ung», og låg inne på Topp 10 i 14 veker.

På grunn av hjarteplager budde Bogoljubov etter 1873 i hovudsak i Paris. Heimen hans var som ein russisk koloni, mellom dei som ofte var på besøk fann ein Ivan Turgenjev, Ilja Repin, Vasilij Polenov, Mark Antokolskij og Vasilij Veresjtsjagin.

Koranganatha-tempelet frå 800-talet er eit døme på tidleg Tsjola-arkitektur. Tempelet ligg ved breidden av Kaveri i Srinivasanallur og er vigd Visjnu-avataren Ranganatha. Kvar overflate er pynta med utskjeringar. Nedst på veggane er relieff av ei rekkje fabeldyr kalla jali (yazhi), eit særmerke for Tsjola-arkitektur. Tempelet er relativt lite, med berre to etasjar. Det har ingen murar rundt.

9T250 (russisk Транспортно-заряжающая машина (ТЗМ) er eit transport- og omlastingskøyretøy for tunge missil. Det er basert på MZKT-7930. Det frakter med seg to ekstra missil som kan lyftast over til avfyringsrampa med kran. To mann er nok til å gjera denne jobben.

Byen fekk sitt segl i sluten av 1200-talet. Byen vart grunnlagd i 990. Allereie i vikingtida var Westra Aros med ein handelsplass ved Svartån si munning.

Ulike personar og menneskelege figurar blir nytta som nasjonalsymbol i ulike land. Desse kan koma frå nasjonal mytologi eller historie, eller vera laga som ei personifisering av landet. Slike nasjonalsymbol kan brukast i offisielle og høgtidelege samanhengar, til dømes avbilda på pengar, frimerke, bilete eller som statuar; eller i meir spøkefulle omstende, som i avisteikningar.

Ogasawara-øyane. Ogasawara inkluderer, frå nord til sør, Chichi-jima, Nishinoshima, Haha-jima, Kita Iwo Jima, Iwo Jima og Minami Iwo Jima. Også inkludert er to små utanforliggande øyar: Minami Torishima (det sørlegaste punktet i Japan med ein avstand på 1 850 km frå det sentrale Tokyo), og Okino Torishima. Iwo-beltet og dei utanforliggande øyane er for det meste utan busetjing, men det er små lokale busetjingar på dei tre øyane nærmare Honshu.

Songen er spelt av fleire andre artistar, mellom andre Joan Baez, Gene Clark, Jerry Garcia, Ian & Sylvia, Jimi Hendrix, Albert Lee, Marty Ehrlich, Karate, Barbara Dickson, Bob Margolin, Totta Näslund og Chantal Kreviazuk.

Filmen inneheldt fleire artige songar, til dømes Supercalifragilisticexpialidocious og A Spoonful of Sugar som har vorte kjende i ettertid. Filmen vart svært populær og fekk heile fem Oscar-prisar. (Han var nominert i 13 kategoriar.) Han har også vorte dubba til norsk.

Maximilian gjorde slutt på faren sitt krav på Böhmen og keisarkrona, og anerkjende den pragmatiske sanksjonen. Austerrike kravde ikkje reparasjonar og anerkjende valet av Karl VII som tysk-romersk keisar. Maximilian III lovde å støtte ektemannen til Maria Teresia av Austerrike, Frans Stefan av Lorraine sitt kandidatur til keisarkrona, og å påverke stemmeberettiga under valet.
Sylvie Le Bon de Beauvoir, adoptivdotter og arving til Simone de Beauvoirs verk, har omsett, kommentert og utgjeve mykje av det hennar adoptivmor har skrive og ikkje sjølv publisert, særleg brevvekslinga med Sartre, Bost og Algren. Materialet gjev innsyn i Simone de Beauvoirs intime liv, som til dømes hennar biseksualitet, og i tilhøvet til nokre av hennar næraste.

Etter politiutdanning startar ein som politibetjent 1 (tidlegare konstabel). Politijuristar startar som politifullmektig. Etter minimum eitt år, oftast noko lenger, kan politifullmektigar kvalifisere seg til politiadvokat. Dette krev mellom anna at politijuristen har vore på kurs i regi av statsadvokane og at ein har godkjent juridisk tilleggsutdanning i regi av Politihøgskulen. Førstestatsadvokaten ved stadvokatembetet som politidistriktet høyrer til, må i tillegg ha funne politijuristen fagleg skikka til å kunne inneha utvida påtalekompetanse. Røynsle innan etterforkingleiing og -prosedyre vert vektlagt i denne samanhengen. Etter to år som politijurist kan ein få advokatløyve dersom ein har greidd det obligatoriske advokatkurset ved Juristenes Utdanningssenter.

I tillegg til at ho tok songtimar med Aase Nordmo Løvbergstuderte Anne Lise vidare ved Statens Operaskole og 4 år ved Barratt Dues Musikkinstitutt. Ho har teke eksamen som songpedagog. Då Cliff Richard fekk sitt eige norske fjernsynsprogram, var Anne Lise Gjøstøl med som gjest og popsongarinne. Også i ettertid har ho delteke i svært mange fjernsynsprogram, særleg med Erik Bye. Platedebuten hennar kom i 1972, under tittelen Ta min drøm; den var dels innspelt i Abbey Road Studios i London. Anne Lise Gjøstøl var også stundom med i Bendik Singers og syng på den einaste LP-en dei gav ut. Elles fekk ho engasjement i Det danske teater i København i musikalen «Blomsterstenen».

Det første året møtte då prisen òg reaksjonar på at han gjekk til ein nordmann med mørk hudfarge, og redaktøren og avisa melde den høgreekstreme grupperinga «Norgespatriotene» for truslar i samband med dette.

Palmerston North City Council sørgjer for avfallshandtering, vassforsyning, miljøvern (i til dømes parkar og friområde), kontroll med dyrehald, støykontroll og generelt vedlikehald i byen. Byen har i det siste sett av midlar til å oppgradera The Square og klokketårnet, og har kome med framlegg om ein ny infrastruktur i byen, som til dømes reational lake i forstaden Aokautere, og ei ny bru for å avlasta trafikkøar på den eksisterande brua, Fitzherbert Bridge.